Oficialusis leidinys L 053 , 23/02/2002 p. 0004 - 0006



Tarybos reglamentas (EB) Nr. 333/2002 2002 m. vasario 18 d. dėl vienodo pavyzdžio vizų įklijų formų, valstybių narių išduodamų asmenims, turintiems kelionės dokumentus, kurių nepripažįsta tas įklijų formas rengianti valstybė narė EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto iii papunktį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Vizų politikos suderinimas yra esminė priemonė siekiant laipsniškai sukurti laisvės, saugumo ir teisingumo erdvę, ypač kertant sienas. (2) 1998 m. gruodžio 3 d. Teisingumo ir vidaus reikalų tarybos patvirtinto Vienos veiksmų plano priemonė Nr. 38 pažymi, kad dėmesys turi būti skiriamas techninei plėtrai, kad prireikus būtų galima užtikrinti didesnę vienodos vizų formos apsaugą. (3) 1999 m. spalio 15-16 d. Tamperėje posėdžiavusios Europos Vadovų Tarybos išvadų 22 punkte pažymima, kad turėtų būti toliau plėtojama bendra aktyvi politika dėl vizų ir suklastotų dokumentų. (4) Valstybės narės šiuo metu naudoja reikiamų apsaugos standartų neatitinkančias vizų įklijų formų, išduodamų asmenims, turintiems kelionės dokumentus, kurių nepripažįsta tą formą rengianti valstybė narė. Dėl to tokių vizų įklijų forma turėtų būti suderinta, kad ji taptų labiau apsaugota. (5) Šioje formoje turi būti visa reikalinga informacija ir ji turi atitikti aukštus techninius standartus, ypač norint apsisaugoti nuo padirbinėjimo ir klastojimo. Ji taip pat turi būti tinkama naudoti visoms valstybėms narėms ir turėti visuotinai pripažintus suderintus apsauginius požymius, kurie aiškiai matosi plika akimi. (6) Šis reglamentas tik pateikia vienodos formos pavyzdžio aprašymą. Aprašymą turi papildyti kitos techninės specifikacijos, kurios turi likti slaptos, kad būtų užkirstas kelias padirbinėjimui ir klastojimui, ir kuriose gali nebūti asmens duomenų ar nuorodų į tokius duomenis. Įgaliojimai tokioms papildomoms techninėms specifikacijoms patvirtinti turėtų būti suteikti Komisijai, kuriai padeda komitetas, įsteigtas pagal 1995 m. gegužės 29 d. Tarybos reglamento (EB) Nr. 1683/95, nustatančio vienodą vizų formą [3], 6 straipsnį. (7) Siekiant užtikrinti, kad nurodyta informacija nebūtų prieinama daugiau asmenų negu reikia, kiekviena valstybė narė turėtų paskirti ne daugiau kaip vieną instituciją, atsakingą už vienos formos blankų spausdinimą, pasilikdama sau galimybę prireikus tą instituciją keisti. Kiekviena valstybė narė turėtų pranešti Komisijai ir kitoms valstybėms narėms tos kompetentingos institucijos pavadinimą. (8) Valstybės narės, derindamos su Komisija, turėtų įgyvendinti priemones, kurių reikia užtikrinti, kad tvarkant asmens duomenis būtų laikomasi apsaugos standarto, nurodyto 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir laisvo tokių duomenų judėjimo [4]. (9) Atvykimą į valstybės narės teritoriją ar vizų išdavimą reglamentuojančios sąlygos neturi įtakos šiuo metu kelionės dokumentų galiojimo pripažinimą reglamentuojančioms taisyklėms. (10) Susitarimo dėl Norvegijos ir Islandijos asociacijos įgyvendinimo požiūriu, šis reglamentas toliau plėtoja Šengeno acquis, kaip apibūdinta Protokole dėl Šengeno acquis integravimo į Europos Sąjungos sistemą. (11) Pagal Protokolo dėl Jungtinės Karalystės ir Airijos pozicijos, pridedamo prie Europos Sąjungos sutarties ir Europos bendrijos steigimo sutarties, 3 straipsnį Jungtinė Karalystė 2001 m. liepos 3 d. raštu pranešė apie savo ketinimą dalyvauti priimant ir taikant šį sprendimą. (12) Pagal Protokolo dėl Jungtinės Karalystės ir Airijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 straipsnį Airija nedalyvauja priimant šį sprendimą. Dėl to, nepažeidžiant minėto protokolo 4 straipsnio, šio reglamento nuostatos Airijai netaikomos. (13) Priemonės, kurių reikia šiam reglamentui įgyvendinti, turėtų būti priimamos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [5], PRIĖMĖ ŠĮ REGLAMENTĄ: 1 straipsnis 1. Šiame reglamente "vizos įklijos forma" - tai dokumentas, kurį valstybės narės valdžios institucijos išdavė kelionės dokumento, kurio ta valstybė narė nepripažįsta, turėtojui, ir į kurį jos kompetentingos institucijos įklijuoja vizą. 2. Vizos įklijos formos blankas turi atitikti priede pateiktą pavyzdį. 3. Tais atvejais, kai vizos įklijos formos turėtojas vyksta kartu su savo išlaikytiniais asmenimis, kiekviena valstybė narė sprendžia, ar turėtų būti išduotos atskiros vizos įklijos pagrindiniam jos turėtojui ir kiekvienam iš jo išlaikytinių asmenų. 2 straipsnis Vienodai vizos įklijos formai taikytinos techninės specifikacijos ir specifikacijos, susijusios su toliau nurodytais dalykais, yra nustatomos 5 straipsnio 2 dalyje nurodyta tvarka: a) apsauginės savybės ir reikalavimai, įskaitant didesnius apgaulę, padirbinėjimą ir klastojimą užkardinančius standartus; b) vienodos vizos įklijos formos užpildymui taikytinos procedūros ir techniniai būdai. 3 straipsnis 2 straipsnyje nurodytos specifikacijos yra slaptos. Jas gali žinoti tik valstybių narių atsakingomis už vienodos vizų įklijų formos blankų spausdinimą paskirtos institucijos ir valstybės narės arba Komisijos tinkamai įgalioti asmenys. Kiekviena valstybė narė skiria vieną institucija, atsakingą už vienodos vizų įklijų formos blankų spausdinimą. Šios institucijos pavadinimą ji praneša Komisijai ir kitoms valstybėms narėms. Dvi arba kelios valstybės narės šiam tikslui gali skirti tą pačią institucija. Kiekviena valstybė narė turi teisę keisti savo paskirtą instituciją. Apie tai ji atitinkamai informuoja Komisiją ir kitas valstybes nares. 4 straipsnis Nepažeisdami duomenų apsaugos taisyklių, asmenys, kuriems išduodami vienodos vizų įklijų formos, turi teisę patikrinti vienodoje vizų įklijų formoje įrašytus asmeninio pobūdžio duomenis ir prireikus prašyti, kad jie būtų ištaisyti ar panaikinti. Vienodoje vizų įklijų formoje nepateikiama jokios kompiuteriu apdorojamos informacijos, jei ji nenumatyta priede arba jei ji nepaminėta atitinkamame kelionės dokumente. 5 straipsnis Šis reglamentas neturi įtakos valstybių narių kompetencijai pripažinti valstybes ir teritorinius vienetus bei jų institucijų išduotus pasus, asmens tapatybę patvirtinančius dokumentus ir kelionės dokumentus. 6 straipsnis 1. Komisijai padeda pagal Reglamento (EB) Nr. 1683/95 6 straipsnį įsteigtas komitetas. 2. Tais atvejais, kai daroma nuoroda į šią straipsnio dalį, taikomi Sprendimo 1999/468/EB 5 ir 7 straipsniai. Sprendimo 1999/468/EB 5 straipsnio 6 dalyje numatytas terminas yra du mėnesiai. 3. Komitetas patvirtina savo darbo tvarkos taisykles. 7 straipsnis Tai atvejais, kai valstybės narės naudoja vienodą vizų įklijų formą blankus 1 straipsnyje nenumatytiems tikslams, turi būti imamasi atitinkamų priemonių siekiant užtikrinti, kad negalėtų kilti painiavos su 1 straipsnyje apibūdinta forma. 8 straipsnis Valstybės narės vienodą vizų įklijų formą naudoja ne vėliau kaip po dvejų metų nuo 2 straipsnio a punkte nurodytų priemonių patvirtinimo. Tačiau vienodos vizų įklijų formos įvedimas neturi įtakos jau išduotų kitokios formos leidimų galiojimui, jei atitinkama valstybė narė nenusprendžia kitaip. 9 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas valstybėse narėse pagal Europos bendrijos steigimo sutartį. Priimta Briuselyje, 2002 m. vasario 18 d. Tarybos vardu Pirmininkas J. Piqué i Camps [1] OL C 180 E, 2001 6 26, p. 301. [2] Nuomonė pateikta 2001 m. gruodžio 12 d. (dar nepaskelbta Oficialiajame leidinyje). [3] OL L 164, 1995 7 14, p. 1. [4] OL L 281, 1995 11 23, p. 31. [5] OL L 184, 1999 7 17, p. 23. -------------------------------------------------- PRIEDAS +++++ TIFF +++++ --------------------------------------------------